
RADVILIŠKIO RAJONO SAVIVALDYBĖS TARYBA

SPRENDIMAS
DĖL RADVILIŠKIO RAJONO SAVIVALDYBĖS ETNINĖS KULTŪROS IR AMATŲ CENTRO REORGANIZAVIMO JUNGIMO BŪDU, PRIJUNGIANT JĮ PRIE RADVILIŠKIO MIESTO KULTŪROS CENTRO, REORGANIZAVIMO SĄLYGŲ APRAŠO IR RADVILIŠKIO MIESTO KULTŪROS CENTRO NUOSTATŲ PATVIRTINIMO

2025 m.                           d. Nr. T-
Radviliškis

Vadovaudamasi Lietuvos Respublikos civilinio kodekso 2.97 straipsnio 3 dalimi, 2.99 ir 2.101 straipsniais, Lietuvos Respublikos vietos savivaldos įstatymo 15 straipsnio 2 dalies 16 punktu, Lietuvos Respublikos biudžetinių įstaigų įstatymo 5 straipsnio 3 dalies 5 punktu ir 24 straipsniu, įgyvendindama Radviliškio rajono savivaldybės tarybos 2025 m. gegužės 29 d. sprendimą Nr. T-671 „Dėl sutikimo reorganizuoti Radviliškio rajono savivaldybės etninės kultūros ir amatų centrą“, atsižvelgdama į Radviliškio rajono savivaldybės mero 2025 m. rugpjūčio 27 d. potvarkį Nr. M-422 (2.5 E) „Dėl Radviliškio miesto kultūros centro nuostatų tvirtinimo“, Radviliškio rajono savivaldybės taryba nusprendžia:
. Reorganizuoti prijungimo būdu biudžetinę įstaigą – Radviliškio rajono savivaldybės etninės kultūros ir amatų centrą (juridinio asmens kodas 302644114) prijungiant jį prie Radviliškio miesto kultūros centro (juridinio asmens kodas 188209029), kuriam pereina visos Radviliškio rajono savivaldybės etninės kultūros ir amatų centro teisės, pareigos ir funkcijos. 
. Patvirtinti pridedamus:
. Radviliškio miesto kultūros centro reorganizavimo sąlygų aprašą.
. Radviliškio miesto kultūros centro nuostatus.
. Įgalioti Radviliškio miesto kultūros centro direktorių pateikti Juridinių asmenų registrui šio sprendimo identifikacinį kodą teisės aktų registre per 30 dienų nuo šio sprendimo įsigaliojimo dienos.
. Pripažinti netekusiu galios Radviliškio rajono savivaldybės tarybos 2024 m. balandžio 11 d. sprendimą Nr. T-335 „Dėl Radviliškio miesto kultūros centro nuostatų patvirtinimo“ nuo šio sprendimo 2.2 papunkčiu patvirtintų nuostatų įregistravimo Juridinių asmenų registre dienos.
. Nurodyti, kad Radviliškio miesto kultūros centro nuostatai įsigalioja nuo 2025 m. spalio 1 d. 
. Nustatyti, kad šis sprendimas ne vėliau kaip per vieną mėnesį nuo jo įteikimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.



Savivaldybės meras



RADVILIŠKIO RAJONO SAVIVALDYBĖS TARYBOS SPRENDIMO PROJEKTO  
„DĖL RADVILIŠKIO RAJONO SAVIVALDYBĖS ETNINĖS KULTŪROS IR AMATŲ CENTRO REORGANIZAVIMO JUNGIMO BŪDU, PRIJUNGIANT JĮ PRIE RADVILIŠKIO MIESTO KULTŪROS CENTRO, REORGANIZAVIMO SĄLYGŲ APRAŠO IR RADVILIŠKIO MIESTO KULTŪROS CENTRO NUOSTATŲ PATVIRTINIMO“
AIŠKINAMASIS RAŠTAS

2025 m. rugpjūčio 1 d.
Radviliškis

. Sprendimo projekto rengimą paskatinusios priežastys, parengto projekto tikslai, sprendimo projekto tikslai ir uždaviniai. 
Sprendimo projekto tikslas – siekiama optimizuoti įstaigų veiklą, efektyviau naudoti viešuosius išteklius ir suderinti kultūros veiklas miesto ir rajono mastu.

Patvirtinti Radviliškio rajono savivaldybės tarybos sprendimo projektą „Dėl Radviliškio rajono savivaldybės etninės kultūros ir amatų centro reorganizavimo jungimo būdu, prijungiant jį prie Radviliškio miesto kultūros centro, reorganizavimo sąlygų aprašo ir Radviliškio miesto kultūros centro nuostatų pakeitimo“: 
	didinti biudžetinės įstaigos veiklos ir valdymo efektyvumą;
	optimizuoti administravimą;
	gerinti teikiamų paslaugų kokybę;
	racionaliai paskirstyti funkcijas tarp įstaigų;
	užtikrinti žmogiškųjų ir materialinių išteklių optimalų panaudojimą;
	užtikrinti aukštos kokybės kiekvienos įstaigos funkcijų ir uždavinių įgyvendinimą.
Sprendimo projektas rengiamas vadovaujantis Lietuvos Respublikos vietos savivaldos įstatymo (6 str. 13 p., 15 str. 4 d.), Lietuvos Respublikos civilinio kodekso (2.53, 2.95 (2 d.), 2.96, 2.97 (3 d.), 2.99 (1 ir 2 d.), 2.101 straipsniais), Lietuvos Respublikos biudžetinių įstaigų įstatymo (5 str. 3 d. 5 ir 6 p., 24 str. 4–11 d.), Lietuvos Respublikos kultūros centrų įstatymo (11 str. 1 d. 1 p.), bei Radviliškio rajono savivaldybės tarybos 2025 m. gegužės 29 d. sprendimu Nr. T-671 „Dėl sutikimo reorganizuoti Radviliškio rajono savivaldybės Etninės kultūros ir amatų centrą“.
. Projekto iniciatoriai (institucija, asmenys ar piliečių atstovai) ir rengėjai.
Projekto iniciatoriai – Radviliškio rajono savivaldybės meras, Radviliškio rajono savivaldybės Kultūros, paveldosaugos ir turizmo skyrius. 
Rengėja – Kultūros, paveldosaugos ir turizmo skyriaus vyriausioji specialistė Milda Mineikytė-Juknė.
. Kaip šiuo metu yra reguliuojami sprendimo projekte aptarti teisiniai santykiai.
Radviliškio rajono savivaldybės etninės kultūros ir amatų centro reorganizavimas reglamentuojamas Lietuvos Respublikos teisės aktais, nustatančiais biudžetinių įstaigų pertvarkymo tvarką.
. Kokios siūlomos naujos teisinio reguliavimo nuostatos, kokių teigiamų rezultatų laukiama.
Priėmus sprendimą:
	Racionaliai paskirstytos lėšos;
	Daugiau dėmesio skiriama kultūrinės veiklos finansavimui;
	Optimizuojama administracinė struktūra;
	Sumažinamos perteklinės valdymo funkcijos;
	Užtikrinamas efektyvesnis išteklių naudojimas;
	Veikla vykdoma pagal vieningą kultūros strategiją, suderinant miesto ir rajono prioritetus;
	Etninės kultūros veiklos integruojamos į platesnius projektus;
	Padidinamas jų matomumas ir pasiekiamumas;
	Išlieka etninės kultūros veiklų tęstinumas filiale.
. Galimos neigiamos priimto sprendimo projekto pasekmės ir kokių priemonių reiktų imtis, kad tokių pasekmių būtų išvengta.
Neigiamų pasekmių nenumatoma. 
. Kokius teisės aktus būtina priimti, kokius galiojančius teisės aktus būtina pakeisti

Pripažinti netekusiais galios Radviliškio rajono savivaldybės Etninės kultūros ir amatų centro nuostatus, patvirtintus Radviliškio rajono savivaldybės tarybos 2024 m. balandžio 11 d. sprendimu Nr. T-338.
. Sprendimo projektui įgyvendinti reikalingos lėšos, finansavimo šaltiniai.
Sprendimo projektui įgyvendinti lėšų nereikės.
. Sprendimo projekto rengimo metu gauti specialistų vertinimai ir išvados.
Sprendimo projektas suderintas su Savivaldybės administracijos direktore, juristu, kalbininku, vicemerais ir meru.
. Numatomo teisinio reguliavimo poveikio vertinimo rezultatai.
Rezultatai nenumatomi. 
. Sprendimo projekto antikorupcinis vertinimas.
Antikorupciniam vertinimui sprendimo projektas neteikiamas. 
. Kiti, iniciatoriaus nuomone, reikalingi pagrindimai ir paaiškinimai.
Nėra.
. Pridedami dokumentai.
Nėra.



Kultūros, paveldosaugos ir turizmo skyriaus vyriausioji specialistė                    Milda Mineikytė-Juknė

